Mississippi (Engels: State of Mississippi) is 'n deelstaat in die sogenaamde Diep Suide van die Verenigde State van Amerika met 'n bevolking van drie miljoen. Mississippi is die 20ste deelstaat wat tot die Unie toegelaat is. Jackson is die hoofstad asook die grootste stad. Dit word in die noorde deur Tennessee, in die ooste deur Alabama, in die suide deur Louisiana en die Golf van Mexiko, en in die weste deur Arkansas en Louisiana begrens. Die Mississippirivier vorm 'n natuurlike grens in die weste.
Vlag van Mississippi Seël
Bynaam(e): The Magnolia State, The Hospitality State
Grootste stad Jackson
Area 32ste in die V.S.
- Totaal 125 443 km2
- Wydte 275 km
- Lengte 545 km
- Water 3 940 km2
- % water 3 %
- Breedtegraad 30° 12′ N tot 35° N
- Lengtegraad 88° 06′ W tot 91° 39′ W
Bevolking 31ste in die V.S.
- Totaal 2 967 297
- Digtheid 23,65/km2
32ste in die V.S.
- Hoogste punt Woodall Mountain
- Gemiddeld 91 m
- Laagste punt Golf van Meksiko
Toetrede tot die Unie 10 Desember 1817 (20ste)
Goewerneur Phil Bryant (R)
Luitenant-Goewerneur Tate Reeves (R)
Wetgewer Mississippi Wetgewer
V.S. Senatore Cindy Hyde-Smith (R)
Tydsone Sentrale Standaardtyd: UTC -6 / Somertyd -5
Afkortings MS US-MS
Die eerste Europese besoekers was die ekspedisie van Hernando de Soto wat probeer het om 'n nedersetting te stig tussen 1539 en 1542. Dit het egter misluk. Die volgende ekspedisie is gelei deur die Fransmanne Jacques Marquette en Louis Joliet; hulle het saam met die Mississippi afgevaar in 1673. Nege jaar later het die Chevalier de la Salle die hele Mississippivallei vir Frankryk geannekseer.
'n Sipressebos in 'n moeras langs die Mississippi
Kolonisasie aan die oostekant van die rivier het stadig geskied. Nedersettings is gestig by die hoogtes van Natchez, by die Yazoorivier en by die mond van die Pascagoularivier. Die hoofstad van Frans Louisiana was by Biloxi van 1699 tot 1702 en weer van 1719 tot 1723. Daarna is dit oorgedra aan die nedersetting by New Orleans. Skemas van die Skote finansieerder het John Law het gefaal met slegte gevolge vir die streek. Die Frans-Indiaanse oorlog (1754 - 1763) het ook ontwikkeling in die wiele gery.
Frankryk het hulle gebied aan die ooste van die Mississippi egter na die ondertekening van die Verdrag van Parys (1763) aan Engeland prysgegee.
Collier's Encyclopedia, Crowell-Collier Educational Corporation, Volume 16, Bladsy 371.
Ontsluit van "https://af.wikipedia.org/w/index.php?title=Mississippi&oldid=2225947"
Last edited on 3 Julie 2020, at 04:54
Die bladsy is laas op 3 Julie 2020 om 04:54 bygewerk.